Van Coke Kartel se laaste toer?
by Stix Gevaaalik · Published May 16, 2017 · Updated May 16, 2017
"Van Coke Kartel was 'n mal rit. Vir baie jare was hierdie projek my en Francois se hoof fokus. Baie werk het hier ingegaan en ons het vir seker baie geleer. Dis hartseer om te dink dat dit nou alles tot 'n einde kom. Ek is wel opgewonde om hierdie sirkus vir een laaste keer op die pad te neem!" – Wynand Myburgh
Ongelukkig is dit is waar. Een van daardie ding wat jy weet gaan een of ander tyd gebeur, is besig om te gebeur. Net soos die dood onvermydelik is, is dit onvermydelik dat jou gunsteling band op 'n stadium gaan ophou musiek maak. Van Coke Kartel gaan op hul laaste toer en dan is dit verby vir die Kartel.
10 Jaar, 5 albums, 'n hele paar line-up veranderinge, internasionale toere en open vir Metallica het Van Coke Kartel is net so paar van die hoogtepunte en lesse wat die band geleer het. Eks-dromspeler Jason Oosthuizen is terug vir Van Coke Kartel se laaste toer.
"Die band het heelwat verskillende tromspelers gehad oor die jare – 'n totaal van 5, om presies te wees. Ons voel dat ons 'goue jare' die jare saam met Jason was. Tydens daardie tydperk was ons ongelooflik aktief en op 'n 'all-time high'. Dit het net natuurlik gevoel om die projek met hom op tromme te eindig." – Jedd Kossew
As jy al ooit by 'n Van Coke Kartel show as dan sal jy weet dat die live optrede is waar die band se regte magic voor en dag ok. Nie net het Van Coke Kartel awesom rock 'n roll songs geskryf nie, maar hulle live show is iets om te beleef.
"Toe ek en Wynand Van Coke Kartel in 2007 begin het, was ons nog nooit in 'n band waar ons die hoofskrywers was nie. Dit het baie harde werk gevat om daardie eerste albums te maak. Ek dink ons het ons vertroue gekry uit die feit dat ons geweet het dat, sodra ons die verhoog betreë, ons sou opmaak vir waar ons ookal met die liedjie-skryf ontbreek het. Toe Jedd by ons aangesluit het, het hy ons na 'n nuwe vlak geneem en het onmiddelik baie bygedra tot die skryfproses. Hy dra nogsteeds so baie by met my solo werk." – Francois van Coke
Van Coke Kartel se musiek sal nog vir jare beskikbaar wees op iTunes, Google Play, Spotify en vele meer, maar die live optredes kom tot 'n einde nou met Van Coke Kartel se laaste toer. As ek jy was sou ek seker gemaak het ek vang Van Coke Kartel se laaste toer, of jy nou al die band live gesien het of nie dit sal die moeite werd wees. Ek weet ek gaan een van hierdie bittersoet shows verseker bywoon.
Van Coke Kartel se laaste toer datums
Purchasing tickets: https://plankton.mobi/Events/EventBooking/116fdf35-0c38-4e71-a386-c3ceb4d17bcb
Purchasing tickets: https://www.webtickets.co.za/event.aspx?itemid=1469977050
Ticket price: R150 – http://online.computicket.com/web/event/jagermeister_presents_van_coke_kartel_the_final_tour/1138244080/0/79571992